**IZJAVA O POVJERLJIVOSTI**

**ISTRAŽIVAČA KOJI IMA PRISTUP POVJERLJIVIM STATISTIČKIM PODACIMA**

Potpisom ove izjave obvezujem se da ću s povjerljivim statističkim podacima kojima imam pristup na temelju ugovora između Državnog zavoda za statistiku i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[[1]](#footnote-1), broj ugovora \_\_\_\_\_\_\_\_\_\_\_\_\_\_\_\_\_\_\_, postupati na sljedeći način.

* Podacima ću se koristiti isključivo za provedbu istraživačkog projekta navedenoga u predmetnom ugovoru i zahtjevu.
* Čuvat ću tajnost podataka, korisničkih imena i lozinki povezanih s pristupom podacima.
* Osigurat ću da rezultati analize, do kojih se dolazi u svim fazama istraživanja, ne budu izloženi otkrivanju ili mogućem otkrivanju zajedno s ostalim informacijama dostupnima javnosti.
* U svakome istraživačkom izvješću ili publikaciji navest ću izvor podataka te izjaviti da su rezultati i zaključci moji, a ne Državnog zavoda za statistiku.
* Dostavit ću Državnom zavodu za statistiku poveznice na objavljene rezultate istraživanja u čijoj su se izradi podaci koristili.
* Na kraju vremenskog okvira istraživanja navedenoga u ugovoru uništit ću sve podatke ili varijable koje su iz njih izvedene i o tome obavijestiti Državni zavod za statistiku.
* S korištenim podacima postupat ću u skladu s odredbama Uredbe (EZ) Europskog parlamenta i Vijeća o europskoj statistici, Zakona o službenoj statistici te Pravilnika o uvjetima i načinu pristupa i korištenja povjerljivih statističkih podataka za znanstvene svrhe.

Osim toga, neću:

* kopirati ili prepisivati podatke
* dopustiti drugima pristup podacima
* ukloniti podatke ili bilo koji njihov dio
* pokušati povezati podatke s drugim podacima
* pokušati identificirati bilo koji pojedinačni zapis
* objaviti bilo koju informaciju koja identificira bilo koji pojedinačni zapis ili može dovesti do identifikacije pojedinačnog zapisa.

**Potpis:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ime i prezime:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Datum:** \_\_\_\_\_\_\_\_\_\_\_\_\_\_\_\_\_\_\_\_\_

1. Treba navesti naziv istraživačkog subjekta i broj ugovora [↑](#footnote-ref-1)